ซีทีเอช

บริษัท ซีทีเอช จำกัด (มหาชน) () เดิมชื่อบริษัท เคเบิลไทยโฮลดิง จำกัด (มหาชน) () เป็นผู้ให้บริการโครงข่ายการสื่อสารผ่านดาวเทียม สำหรับการถ่ายทอดโทรทัศน์ระบบดิจิทัลผ่านดาวเทียม ตลอดถึงการผลิต และจัดจำหน่ายเนื้อหาโทรทัศน์ เพื่อเผยแพร่ต่อถึงสมาชิกผู้รับชม ในแต่ละท้องที่ของประเทศไทย

 ประวัติ 
สิงหาคม พ.ศ. 2552 ผู้ประกอบการโทรทัศน์ผ่านสายเคเบิล ระดับท้องถิ่นทั่วประเทศไทย ซึ่งส่วนมากเป็นสมาชิกสมาคมเคเบิลทีวีแห่งประเทศไทย จำนวนมากกว่า 100 รายประชุมร่วมกัน โดยมีมติให้รวมตัวกันเป็นบริษัท เคเบิลไทยโฮลดิง จำกัด ซึ่งก่อตั้งขึ้นเมื่อวันที่ 15 กุมภาพันธ์ พ.ศ. 2553 ด้วยทุนจดทะเบียนประเดิมที่ 50 ล้านบาท โดยมีวัตถุประสงค์ในการเป็นผู้ถือลิขสิทธิ์เนื้อหาโทรทัศน์รูปแบบต่างๆ รวมทั้งเป็นองค์กรกลางในการประกาศจัดเรียงช่องรายการ ที่บริษัทเป็นเจ้าของหรือเป็นผู้ถือครองลิขสิทธิ์ เพื่อให้เป็นรูปแบบเดียวกันในทุกช่องทางออกอากาศ ขณะเดียวกัน การมีที่มาจากผู้ประกอบการทั่วประเทศรวมตัวกัน ก็ถือเป็นการเพิ่มศักยภาพ ความแข็งแกร่ง เป็นเอกภาพ ตลอดจนให้การสนับสนุนเทคโนโลยีออกอากาศ การขยายเครือข่ายและการตลาด แก่ผู้ถือหุ้นและสมาชิกด้วยข้อมูลบริษัทหน้าเว็บย้อนหลังของบริษัท เคเบิลไทยโฮลดิง จำกัด (มหาชน)

ต่อมาเมื่อวันที่ 3 เมษายน พ.ศ. 2555 บจก.เคเบิลไทยโฮลดิง จดทะเบียนแปรรูปเป็นบริษัทมหาชน เพิ่มทุนจดทะเบียนเป็น 1,000 ล้านบาท เนื่องจากมีการปรับปรุงโครงสร้างผู้ถือหุ้นใหม่ โดยจากเดิมที่กลุ่มผู้ประกอบการโทรทัศน์ผ่านสายเคเบิลถือหุ้นทั้งหมด ปรับลดสัดส่วนลงเหลือร้อยละ 30 มีงบลงทุนที่ 300 ล้านบาท อีกส่วนหนึ่งมีวิชัย ทองแตง ประธานกรรมการบริหาร เครือโรงพยาบาลพญาไท และโรงพยาบาลเปาโลเมโมเรียล กับยิ่งลักษณ์ วัชรพล ประธานกรรมการบริหาร บริษัท วัชรพล จำกัด และผู้อำนวยการหนังสือพิมพ์ไทยรัฐ เข้าร่วมลงทุนในอัตราคนละ 250 ล้านบาท หรือถือหุ้นร้อยละ 25 ต่อคนผนึกกำลัง "ซีทีเอช-วิชัย-วัชร" สร้างปรากฏการณ์ใหม่เคเบิลทีวี, 3 เมษายน 2555, ข่าวไทยรัฐออนไลน์.

โดยวิชัยเข้าดำรงตำแหน่งประธานกรรมการบริหาร และยิ่งลักษณ์มอบหมายให้วัชร วัชรพล ประธานกรรมการบริหารบริษัท เทรนด์วีจีทรี จำกัด เจ้าของธุรกิจเว็บไซต์ข่าวไทยรัฐออนไลน์ ผู้เป็นบุตรชายรับตำแหน่งรองประธานกรรมการบริหาร"ยิ่งลักษณ์" จับมือ "วิชัย" ลุยธุรกิจทีวี "ซีทีเอช" ทุ่มลงทุน 2 หมื่นล้าน, 4 เมษายน 2555, ข่าวไทยรัฐออนไลน์. ต่อมาราวปลายเดือนพฤษภาคมปีเดียวกัน วิชัยและยิ่งลักษณ์ปรับลดสัดส่วนการถือหุ้นลงเหลือร้อยละ 23.5 โดยมีบริษัท จีเอ็มเอ็ม แกรมมี่ จำกัด (มหาชน) เข้าถือหุ้นในส่วนที่ว่างอยู่ พร้อมทั้งส่วนที่วิชัยกับยิ่งลักษณ์ปรับลด รวมเป็นร้อยละ 23ตั้งเป้าขยายฐาน 10 ล้านราย "แกรมมี่" ลงหุ้นเสริมทัพ "ซีทีเอช", 26 พฤษภาคม 2555, ข่าวไทยรัฐออนไลน์.

เมื่อวันที่ 16 พฤษภาคม พ.ศ. 2556 บจก.เคเบิลไทยโฮลดิง จัดแถลงข่าวเปลี่ยนชื่อเป็น บริษัท ซีทีเอช จำกัด (มหาชน) รวมทั้งตราสินค้าและเครื่องหมายการค้าของบริษัทฯ โดยใช้สีฟ้าเทอร์ควอยส์เป็นหลัก ตลอดถึงโครงสร้างการบริหารงานต่างๆ ใหม่ทั้งหมด'ซีทีเอช' ลุยรีแบรนด์ ก้าวอีกขั้นสู่มิติใหม่การดูทีวี, 16 พฤษภาคม 2556, ข่าวไทยรัฐออนไลน์. และในวันที่ 23 กรกฎาคม พ.ศ. 2557 บมจ. จีเอ็มเอ็ม แกรมมี่ ได้จัดงานแถลงข่าวใหญ่ร่วมกับซีทีเอช ซึ่งเป็นการประกาศโอนย้ายหน่วยธุรกิจจีเอ็มเอ็มแซตของจีเอ็มเอ็มแกรมมี่ให้มาอยู่ภายใต้การดูแลของซีทีเอช โดยเป็นการแลกหุ้นระหว่างสองบริษัท คือฝ่ายจีเอ็มเอ็ม แกรมมี่จะจ่ายเป็นหุ้นของบริษัท จีเอ็มเอ็มบี จำกัด และจีเอ็มเอ็ม แกรมมี่ก็จะได้หุ้นบางส่วนของซีทีเอชกลับคืนด้วย ทำให้จีเอ็มเอ็ม แกรมมี่กลายมาเป็นผู้ถือหุ้นใหญ่ของซีทีเอชนับจากนี้ และหลังจากนี้ซีทีเอชจะเป็นผู้ดูแลด้านแพคเกจของจีเอ็มเอ็มแซต และซีทีเอชก็จะได้ทีมงานของจีเอ็มเอ็มแซตมาช่วยดูแลด้านการบริการลูกค้าอีกเช่นกัน

ปัจจุบัน บริษัทได้ปิดให้บริการตั้งแต่วันที่ 1 กันยายน พ.ศ. 2559 เนื่องจากไม่สามารถแบกรับภาระหนี้อันมากมายไหวhttp://www.bangkokbiznews.com/news/detail/709952

 ช่องรายการลิขสิทธิ์ 
ซีทีเอชเคยเป็นผู้ถือลิขสิทธิ์ในช่องรายการทั้งในและต่างประเทศ ดังต่อไปนี้
 ฟอกซ์ นิวส์ ชาแนล (Fox News Channel)
 ไครม์แอนด์อินเวสติเกชันเน็ตเวิร์ก (Crime & Investigation Network)
 ซีเอ็นเอ็น (CNN)
 เอชบีโอ (HBO Asia)
 บีบีซี นิวส์ (BBC News)
 ฟู้ด เน็ตเวิร์ค เอเชีย (Food Network)
 วัน เอเชีย (One Asia)
 แอนิแมกซ์ (Animax)
 การ์ตูน เน็ตเวิร์ค เอเชีย (Cartoon Network)

 ช่องรายการที่ฉายในซีทีเอช 
ช่องรายการซีทีเอช 
 ข่าวไทย และ ต่างประเทศ วาไรตี้ การ์ตูน เพลง ศาสนา และ ต่างประเทศ กีฬา  หนัง และ ซีรีส์ สารคดีTHAIRATH TVBoomerang Thailand 3 HD GMM 25  ONE 31 MONO 29 CH8 Workpoint TV   T Sports 7  9MCOT HD PPTV HD   CCTV4 Asia Nation TV TPTV  CNA

 ช่องรายการลิขสิทธิ์ของซีทีเอชในอดีต 

 มายไซ (MySci) - ช่องรายการสารคดีวิทยาศาสตร์และเทคโนโลยี ของบริษัท เน็กซ์สเต็ป จำกัด ผู้ผลิตสารคดีชุดสำรวจโลก
 เรียลเมโทร (Real Met)
 บิ๊กวัน (Big 1) - ช่องรายการเพลง มิวสิกวิดีโอ ข่าวสาร
 มูฟวีฮิตส์ (Movie Hits) - ช่องรายการภาพยนตร์ ของบริษัท กานต์มณีเน็ตเวิร์ก จำกัด
 ซีแชนแนล (C Channel) - ช่องรายการสถานีข่าวภูมิภาคทั่วไทย สารคดี ซีรีส์ภาษาจีนบรรยายไทย ฯลฯ
 บุษบาคาเฟ - ช่องรายการบันเทิงวัฒนธรรมพื้นบ้านสำหรับคนไทย ของบริษัท เน็กซ์สเต็ป จำกัด ผู้ผลิตสารคดีชุดสำรวจโลก
 ไอทีวีชอยส์ (itv Choice) - ช่องรายการวาไรตีและบันเทิงจากต่างประเทศ
 ทีวีช็อป (TV Shop) - ช่องรายการแนะนำสินค้า ของบริษัท ทีวีไดเร็กต์ จำกัด
 โกลทีวี 1 และ 2 (Goal TV 1/Goal TV 2) ช่องรายการถ่ายทอดสดฟุตบอล และรายการจากสโมสรฟุตบอลในทวีปยุโรป
 ไอทีวี กรานาดา (ITV Granada)
 จิมแจม (JimJam)
 ซี-ซีรีส์ (C-Series)
 ซี-สปอร์ต (C-Sport)
 เอดจ์สปอร์ตส์ (EDGE Sports)
 มูฟวีฮิตส์ (Movie Hits)
 เอาต์ดอร์แชนแนล (Outdoor Channel)
 ดี-เอเชียน (D-Asian)
 ดี-มูฟวี (D-Movie)
 คิดส์โค (KidsCo)
 การ์ตูนนิโทร (Cartoonito)
 ยูแคมปัส (U Campus) - ช่องรายการสำหรับนักศึกษาระดับมหาวิทยาลัย ของบริษัท มีเดีย ออฟ มีเดียส์ จำกัด (มหาชน)
 กอล์ฟเวิลด์ (Golf World) - ช่องรายการกีฬากอล์ฟ
 ทีสปอร์ตส์แชนแนล (T Sports Channel) - ช่องรายการกีฬา ของการกีฬาแห่งประเทศไทย และบริษัท อาดามัส อินคอร์ปอเรชัน จำกัด (มหาชน)
 ยูทูเพลย์ (You2Play) - ช่องรายการเพลงอิสระ
 ดี-ไทย (D-Thai) - ช่องรายการภาพยนตร์ไทย ของบริษัท เอ็มไอซี จำกัด
 เชิญยิ้มทีวี (Chengyim Tv) 
 เจเอสแอลแชนแนล (JSL Channel) - ช่องรายการวาไรตีและบันเทิง ของบริษัท เจเอสแอล โกลบอล มีเดีย จำกัด
 ย๊าคทีวี (Yaak TV) - ช่องรายการบันเทิงและดนตรี ของบริษัท อาร์เอส จำกัด (มหาชน)
 มีเดียนิวส์ (Media News) - ช่องรายการข่าว ของบริษัท มีเดีย สตูดิโอ จำกัด ในเครือบริษัท มีเดีย ออฟ มีเดียส์ จำกัด (มหาชน)
 สยามกีฬาทีวี - ช่องรายการกีฬา ของบริษัท สยามสปอร์ต ซินดิเคท จำกัด (มหาชน)
 วิสดอม (Wisdom)
 ช่อง 6 (CH 6)
 กรีนแชนแนล (Green Channel)
 เก้ายอด (9 Yog)
 แอ๊กซ์แชนแนล (Acts Channel)

 ลิขสิทธิ์แพร่ภาพโทรทัศน์ฟุตบอลพรีเมียร์ลีกอังกฤษ (ปัจจุบันสิ้นสุดสัญญาแล้ว)
ซีทีเอชเคยเป็นผู้ถือลิขสิทธิ์แพร่ภาพโทรทัศน์การแข่งขันฟุตบอลพรีเมียร์ลีกของอังกฤษในเขตประเทศไทย ลาว และกัมพูชา เป็นระยะเวลา 3 ฤดูกาล (2013–14, 2014–15 และ 2015–16)http://www.mcot.net/site/content?id=50a5d034150ba05450000003#.UZTsxaLwnng  "ซีทีเอช"คว้าลิขสิทธิ์ถ่ายทอดสด"พรีเมียร์ลีก"อังกฤษ

 ดูเพิ่ม 
 โทรทัศน์ผ่านสายเคเบิล
 สมาคมเคเบิลทีวีแห่งประเทศไทย

 อ้างอิง 

หมวดหมู่:บริษัทของไทย
หมวดหมู่:บริษัทของไทยที่ปิดกิจการ
หมวดหมู่:โทรทัศน์ในประเทศไทย
หมวดหมู่:โทรทัศน์ผ่านสายเคเบิล
หมวดหมู่:สถานีโทรทัศน์ที่เริ่มออกอากาศในปี พ.ศ. 2553
หมวดหมู่:สถานีโทรทัศน์ที่ยุติการออกอากาศในปี พ.ศ. 2559
หมวดหมู่:บริษัทไทยที่ก่อตั้งในปี พ.ศ. 2552
หมวดหมู่:บริษัทไทยที่ปิดกิจการในปี พ.ศ. 2559